Unionin yleisen tuomioistuimen tuomio 19.3.2015 – City Cycle Industries v. neuvosto
(Asia T-413/13)1
(Polkumyynti – Indonesiasta, Malesiasta, Sri Lankasta ja Tunisiasta lähtöisin olevien polkupyörien tuonti – Kiinasta peräisin olevien polkupyörien tuonnissa käyttöön otetun lopullisen polkumyyntitullin laajentaminen koskemaan kyseistä tuontia – Toimenpiteiden kiertäminen – Yhteistyön puuttuminen – Asetuksen (EY) N:o 1225/2009 13 artikla – Perusteluvelvollisuus – Arviointivirhe – Yhdenvertainen kohtelu – Oikeus tutustua asiakirjoihin)
Oikeudenkäyntikieli: englanti
Asianosaiset
Kantaja: City Cycle Industries (Colombo, Sri Lanka) (edustajat: asianajajat T. Müller-Ibold ja F.-C. Laprévote)
Vastaaja: Euroopan unionin neuvosto (asiamies: S. Boelaert, avustajinaan asianajajat R. Bierwagen ja C. Hipp)
Väliintulijat, jotka tukevat vastaajan vaatimuksia: Euroopan komissio (asiamiehet: J.-F. Brakeland ja M. França) ja Maxcom Ltd (Plovdiv, Bulgaria) (edustajat: asianajaja L. Ruessmann ja solicitor J. Beck)
Oikeudenkäynnin kohde
Kanne, jossa vaaditaan Kiinan kansantasavallasta peräisin olevien polkupyörien tuonnissa täytäntöönpanoasetuksella (EU) N:o 990/2011 käyttöön otetun lopullisen polkumyyntitullin laajentamisesta koskemaan Indonesiasta, Malesiasta, Sri Lankasta ja Tunisiasta lähtöisin olevien polkupyörien tuontia riippumatta siitä, onko alkuperämaaksi ilmoitettu Indonesia, Malesia, Sri Lanka tai Tunisia, 29.5.2013 annetun neuvoston täytäntöönpanoasetuksen (EU) N:o 501/2013 (EUVL L 153, s. 1) osittaista kumoamista
Tuomiolauselma
Kiinan kansantasavallasta peräisin olevien polkupyörien tuonnissa täytäntöönpanoasetuksella (EU) N:o 990/2011 käyttöön otetun lopullisen polkumyyntitullin laajentamisesta koskemaan Indonesiasta, Malesiasta, Sri Lankasta ja Tunisiasta lähtöisin olevien polkupyörien tuontia riippumatta siitä, onko alkuperämaaksi ilmoitettu Indonesia, Malesia, Sri Lanka tai Tunisia, 29.5.2013 annetun neuvoston täytäntöönpanoasetuksen (EU) N:o 501/2013 1 artiklan 1 ja 3 kohta kumotaan City Cycle Industriesia koskevilta osilta.
Euroopan unionin neuvosto velvoitetaan korvaamaan City Cycle Industriesin oikeudenkäyntikulut, ja se vastaa omista oikeudenkäyntikuluistaan.
Euroopan komissio ja Maxcom Ltd vastaavat omista oikeudenkäyntikuluistaan.
____________
____________
1 EUVL C 274, 21.9.2013.